ตะเคียนยักษ์ 10 ต้น โผล่ที่พนัสนิคม คอหวยไม่รอช้า ขอเลขเด็ดลุ้นโชค 1/8/63
ชาวบ้านแตกตื่น พบต้นตะเคียนยักษ์อายุหลายร้อยปีจมอยู่ในน้ำจำนวนนับ 10 ต้น พร้อมนำขึ้นมาตั้งไว้ที่วัดวังรีคีรีวันวนาราม ขณะที่คอหวยไม่พลาดขอ เลขเด็ด เสี่ยงโชคงวด 1/8/63จากกรณี ชาวบ้านช่วยกันนำรถแบ็กโฮมาขุด เพื่อนำต้นตะเคียนยักษ์จำนวนกว่า 10 ต้น ที่จมอยู่ในน้ำลำห้วยสาธารณะในพื้นที่ หมู่ 4 ต.หมอนนาง อ.พนัสนิคม จ.ชลบุรี ขึ้นใส่รถบรรทุกเพื่อนำไปตั้งไว้ที่วัดวังรีคีรีวันวนาราม อ.บ่อทอง จ.ชลบุรี ตั้งแต่เมื่อวันที่ 22 ก.ค 2563 ที่ผ่านมานั้นล่าสุด วันที่ 30 ก.ค. 2563 ผู้สื่อข่าวได้เดินทางไปตรวจสอบ พบว่ามีชาวบ้านที่รู้ข่าวต้นตะเคียนต่างเข้ามาดูต้นตะเคียนกว่า 10 ต้น แต่มีต้นที่ยาวที่สุด วัดความยาวได้ 19 เมตร เส้นผ่านศูนย์กลาง 80 เซนติเมตร ซึ่งชาวบ้านต่างนำเอาดอกไม้ธูปเทียนที่เตรียมมาจุดบูชาเพื่อขอเลขเด็ด โดยใช้แป้งมาทาลูบที่ต้นตะเคียนทางด้าน นายวุฒิพงษ์ ยิ่งยง อายุ 39 ปี หมอดูดวงผู้ที่ทำพิธีขอขมาต้นตะเคียนที่ขึ้นฝั่ง เล่าว่า ตนได้รับการติดต่อจาก เจ้าอาวาสวัดวังรีคีรีวันวนาราม มานานแล้ว ว่าที่วัดอยากได้ต้นตะเคียนมาไว้ จนชาวบ้านใช้รถแบ็กโฮขุดลอกลำห้วย เพื่อป้องกันน้ำท่วม จนพบต้นตะเคียน ซึ่งทางวัดอยากได้ต้นตะเคียนไปเก็บรักษา และทางชาวบ้านก็ไม่ขัดข้องอะไรยินดีมอบให้ จึงช่วยกันขนย้ายมาไว้ที่วัดหลังจากนั้น ก็ได้ฝันเห็นผู้หญิงรูปร่างเตี้ยสวมใส่ชุดขาวเก่าๆ มีพี่น้องทั้งหมด 15 คน และบอกว่าให้ช่วยพาพี่น้องไปอยู่ที่เดียวกันด้วย จนกระทั่งเรียบเรียงเหตุการณ์พอเข้าใจ จึงได้เดินทางมาดูบริเวณลำห้วยที่พบต้นตะเคียนอีกครั้ง ปรากฏว่ายังเหลือต้นตะเคียนอยู่อีก 5-6 ต้นขณะที่ พระปลัดวัลลภคุณะวุฑโท เจ้าอาวาสวัด เผยว่า มีแนวคิดที่จะอนุรักษ์ต้นตะเคียนให้คนรุ่นหลัง หรือบุคคลที่สนใจได้ศึกษาหาความรู้ ต้นตะเคียนนับวันจะหายาก ตนเองมีแรงจูงใจหลังจากได้ไปเยี่ยมชมอู่ต่อเรือโบราณของสมเด็จพระเจ้าตากสินที่จังหวัดจันทบุรี จึงได้บอกกับญาติโยมว่าอยากจะได้ต้นตะเคียนมาเก็บรักษาและให้ผู้คนที่สนใจเข้าชม จนกระทั่งเมื่อวันที่ 22 ก.ค.ที่ผ่านมา ขณะที่ตนเองรับกิจนิมนต์ระหว่างสวดมนต์ ตาลปัตรที่ใช้สวดอยู่เกิดหักขณะที่สวดจากนั้นทางเจ้าภาพได้นำตาลปัตรอันใหม่มาเปลี่ยนให้ ระหว่างที่สวดตาลปัตรที่ใช้ก็หักอีก ต้องให้เจ้าภาพไปหายืมมาใช้ประกอบการสวดใหม่อีก จนกระทั่งได้รับโทรศัพท์จากนายวุฒิพงษ์ ว่าได้ต้นตะเคียนแล้วตนเองก็บอกว่าถ้าอย่างนั้นให้ขนย้ายมาที่วัดได้เลย หลังจากวางสายก็ได้รับโทรศัพท์จากโยมว่าขอถวายปัจจัยจำนวน 8000 บาท เอาไว้เป็นค่าขนย้ายต้นไม้ ตนเองก็แปลกใจว่า โยมคนที่โทรมาทราบได้อย่างไรส่วนในเรื่องการเสี่ยงโชคเสี่ยงดวงของชาวบ้านหลังทราบข่าวที่เดินทางมาที่วัดเพื่อหาเลขเด็ดนั้น ตนเองมองว่านานาจิตตัง เป็นเรื่องของญาติโยม ที่ผ่านมาก็พอมีชาวบ้านเข้ามาที่วัดและซื้อชุดไทยมาแขวนไว้ที่ตอตะเคียนบ้าง ต้องแยกแยะให้ออก ตนเองต้องการเพียงแค่ให้ผู้ที่สนใจได้ศึกษา คนรุ่นหลังได้ดู เพราะต้นไม้ขนาดใหญ่ๆ ต้องใช้เวลานานอาจจะเป็นร้อยๆ ปี ถ้าไม่อนุรักษ์อาจจะสูญหายก็เป็นได้.
ชาวบ้านแตกตื่น พบต้นตะเคียนยักษ์อายุหลายร้อยปีจมอยู่ในน้ำจำนวนนับ 10 ต้น พร้อมนำขึ้นมาตั้งไว้ที่วัดวังรีคีรีวันวนาราม ขณะที่คอหวยไม่พลาดขอ เลขเด็ด เสี่ยงโชคงวด 1/8/63
หวยไทยรัฐ1-8-63,เลขเด็ด,ตรวจหวย,สลากกินแบ่งรัฐบาล  1 สิงหาคม 2563,เลขเด็ด1-8-63,เลขเด็ด 1 ส.ค. 63,เลขเด็ดเจ้าแม่ตะเคียน,หวย